b'\n_START_ARTICLE_\nYour name\n_START_SECTION_\nArgument\n_START_PARAGRAPH_\nEn Taki i la Mitsuha, dos adolescents, descobreixen un dia que mentre dormen els seus cossos s\'intercanvien, i comencen a comunicar-se entre ells per mitj\xc3\xa0 de notes i els tel\xc3\xa8fons m\xc3\xb2bils. Ella \xc3\xa9s una estudiant d\'un petit poblet que renega de la vida rural i anhela viure a la ciutat; ell, un t\xc3\xadmid estudiant de T\xc3\xb2quio amb una feina a temps parcial en un restaurant itali\xc3\xa0. A mesura que aconsegueixen superar el xoc inicial es va creant entre els dos un lligam que a poc a poc es converteix en alguna cosa m\xc3\xa9s.\n_START_SECTION_\nEl Musubi\n_START_PARAGRAPH_\nCita de l\'\xc3\xa0via Miyamizu: "Mitsuha, Yotsuja, sabeu qu\xc3\xa8 \xc3\xa9s el Musubi? [...] S\xc3\xad, Musubi \xc3\xa9s el nom que rebia el d\xc3\xa9u d\'aquestes terres. \xc3\x89s una paraula que t\xc3\xa9 un significat molt profund. Trenar una corda \xc3\xa9s Musubi. Connectar les persones \xc3\xa9s Musubi. El pas del temps \xc3\xa9s Musubi. Aix\xc3\xad de gran \xc3\xa9s el poder del d\xc3\xa9u. Per tant, les cordes que trenem s\xc3\xb3n l\'art del d\xc3\xa9u i representen el pas mateix del temps. Conflueixen i agafen forma, giren, s\'entrellacen, de vegades es desenreden, es trenquen i altres vegades es tornen a connectar. Aix\xc3\xb2 \xc3\xa9s el Musubi. Aix\xc3\xb2 \xc3\xa9s el temps."\n_START_SECTION_\nEl cordill vermell del dest\xc3\xad\n_START_PARAGRAPH_\nA la pel\xc2\xb7l\xc3\xadcula es pot veure diversos cops com tots dos protagonistes estan embolicats per una mena de cordill vermell que els uneix i aix\xc3\xb2 \xc3\xa9s representat pel lla\xc3\xa7 que du la Mitsuha al cap. Aix\xc3\xb2 prov\xc3\xa9 d\'un mite oriental que diu que els d\xc3\xa9us lliguen un cordill vermell invisible al dit petit d\'aquells que estan destinats a unir les seves vides, tant se valen les circumst\xc3\xa0ncies, el moment o el lloc. Aquest cordill es pot estirar i embolicar per\xc3\xb2 no es pot mai trencar. Aquesta creen\xc3\xa7a es pot relacionar amb l\'\xc3\xa0nima bessona del m\xc3\xb3n occidental.'